proxectonos/corpus_dominio_legal_administrativo_tmp huggingface dataset:
ORDE do 25 de novembro de 2011 pola que se modifica a Orde do 7 de febreiro de 2008 pola que se fai pública a composición do Consello Social da Universidade de Vigo.
Consellería de Educación e Ordenación Universitaria — II. Autoridades e persoal — 07/12/2011

Pola Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidade de Vigo.
Segundo a Lei 1/2003, do 9 de maio, dos consellos sociais do sistema universitario de Galicia, o artigo 10.1 letra d), os membros do Consello Social cesarán por decisión da autoridade, entidade ou institución que os designase, nos casos previstos no artigo 12.letra e) do citado artigo sinala que os membros do Consello Social teñen o deber de observar, en todo momento, a normativa de incompatibilidades.
O parágrafo 2 do citado artigo 10 sinala que as vacantes deberán ser cubertas pola autoridade, entidade ou institución correspondente no prazo máximo de 3 meses. De non comunicárselle o acordo de designación dentro de devandito prazo ao conselleiro competente en materia universitaria, o posto permanecerá vacante ata a finalización do correspondente mandato. En todo caso, o membro substituído entenderase nomeado polo período que reste do mandato. O nomeamento será publicado no Diario Oficial de Galicia.
Segundo o artigo 7.3 da Lei 1/2003, do 9 de maio, dos consellos sociais do sistema universitario de Galicia, formará parte do Consello Social un membro designado polas corporacións dos concellos en que se localizan os campus.
O artigo 7.4 desta lei establece que os acordos de designación de membros do Consello Social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data do 25 de novembro de 2011 tivo entrada na Consellería de Educación e Ordenación Universitaria escrito do presidente do Consello Social da Universidade de Vigo, ao que se xunta copia do decreto da Alcaldía de Vigo polo que se designa a Xulio Calviño Rodríguez como representante do Concello de Vigo no Consello Social da universidade, en substitución de Laura López Atrio. O Consello Social achega tamén a declaración de incompatibilidade de Xulio Calviño Rodríguez, establecida no artigo 12 da Lei 1/2003, do 9 de maio.
Por todo iso,
Artigo único.
Nomear a Xulio Calviño Rodríguez, designado polo Concello de Vigo, como representante no Consello Social da Universidade de Vigo, en substitución de Laura López Atrio.
Disposición derradeira.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de novembro de 2011.
RECURSO de inconstitucionalidade número 8260-2010.
Tribunal Constitucional — I. Disposicións xerais — 10/05/2011

O Pleno do Tribunal Constitucional por Auto do 12 de abril actual, no recurso de inconstitucionalidade número 8260-2010, promovido polo avogado do Estado, en representación do presidente do Goberno, acordou levantar a suspensión do artigo 2, puntos un; dous, número 2; cinco e dez, números 1, 2 e 3 e dos artigos 3 a 9 da Lei 1/2010, do 11 de febreiro, de modificación de diversas leis de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior, suspensión que se produciu coa admisión do mencionado recurso e que foi publicada no Boletín Oficial del Estado número 310, do 22 de decembro de 2010.
Madrid, doce de abril de dous mil once.
RESOLUCIÓN do 23 de marzo de 2011 pola que se acorda a publicación dunha encomenda de xestión de Agader a Tragsatec.
Consellería do Medio Rural — III. Outras disposicións — 13/05/2011

De conformidade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (DOG n.º 251, do 31 de decembro), dáse publicidade a unha encomenda de xestión ordenada pola Axencia Galega de Desenvolvemento Rural (Agader) á
Empresa de Tecnoloxía e Servizos Agrarios, S.A.
(Tragsatec), que ten as seguintes características:
–Obxecto: apoio á elaboración dos plans de zona correspondentes ao Programa de desenvolvemento rural sustentable na Comunidade Autónoma de Galicia.
–Natureza e alcance: intersubxectiva.
–Vixencia: desde o 23 de marzo ata o 23 de xuño de 2011.
Santiago de Compostela, 23 de marzo de 2011.
ACORDO do 29 de abril de 2011, da Xunta Electoral Provincial da Coruña, polo que se fai pública a composición da Comisión de Radio e Televisión, con motivo das eleccións locais convocadas polo Real decreto 424/2011, do 28 de marzo.
Xunta Electoral Provincial da Coruña — III. Outras disposicións — 04/05/2011

A Xunta Electoral Provincial, en sesión do 29 de abril de 2011, acordou a publicación da composición da Comisión de Radio e Televisión a que se refire o artigo 65 da LOREG, á cal corresponde, baixo a dirección desta xunta, efectuar a proposta de distribución de espazos gratuítos de propaganda electoral nos medios de comunicación de titularidade pública, en relación coas eleccións que se celebrarán o próximo 22 de maio.
Unha vez aceptados os cargos dos representantes designados por cada formación política que, concorrendo ás referidas eleccións, ten representación no Congreso dos Deputados, a composición da Comisión de Radio e Televisión é a seguinte:
Ana Isabel Peón Piñeiro (Partido Popular): vogal-presidenta.
Roberto Cid González (Partido dos Socialistas de Galicia-Partido Socialista Obrero Español): vogal-secretario.
Gonzalo Henrique Castro Pardo (Bloque Nacionalista Galego): vogal.
ACORDO do 3 de maio de 2011, da Xunta Electoral Provincial da Coruña, polo que se fai pública a distribución de espazos gratuítos nos medios de comunicación de titularidade pública a favor das entidades políticas concorrentes ás eleccións convocadas polo Real decreto 424/2011, efectuada pola Comisión de Radio e Televisión o día 2 do presente mes e aprobada por esta xunta electoral provincial o día seguinte.
Xunta Electoral Provincial da Coruña — III. Outras disposicións — 04/05/2011

En cumprimento do previsto na Instrución 4/2011, do 24 de marzo, da Xunta Electoral Central, de interpretación do artigo 66 da LOREX no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral, disponse a publicación no
Diario Oficial de Galicia
do anuncio de que, por acordo desta xunta electoral provincial do día da data, foi aprobada a proposta de distribución de espazos gratuítos de propaganda electoral nos medios de comunicación de titularidade publica, efectuada pola Comisión de Radio e Televisión o día dous de maio a favor das entidades políticas concorrentes ás eleccións locais.
As entidades políticas que se consideren afectadas poden examinar a dita proposta e os seus antecedentes na Secretaría desta xunta, no prazo preclusivo do día seguinte ao da publicación do acordo, e formular ante esta xunta electoral, dentro do mesmo prazo, o recurso que consideren pertinente.
A Coruña, 3 de maio de 2011.
ORDE do 3 de maio de 2011 pola que se establecen as condicións da emisión de obrigacións da Comunidade Autónoma de Galicia polo importe de 76 millóns de euros.
Consellería de Facenda — III. Outras disposicións — 04/05/2011

Con base no artigo 33 da Lei 14/2010, do 27 de decembro, de orzamentos xerais da Comunidade Autónoma de Galicia para o ano 2011, autorízase a realización das operacións financeiras recollidas na indicada lei, mediante a emisión de débeda pública ou a concertación de créditos.
Así mesmo, no artigo 33 da Lei de réxime financeiro e orzamentario de Galicia establécese que as emisións de débeda pública ou operacións de crédito que realice a comunidade terán que ser autorizadas, en todo caso, polo conselleiro de Economía e Facenda dentro dos límites sinalados pola lei, ao cal corresponderá, tamén, autorizar as súas características técnicas e o seu tipo de xuro, se estes non fosen determinados pola súa lei de creación. Esta facultade corresponde na actualidade á conselleira de Facenda en virtude da nova estruturación dos departamentos da Xunta de Galicia, regulada polos decretos 79/2009, do 19 de abril, e 83/2009, do 21 de abril.
Mediante acordo do Consello de Ministros do 25 de febreiro de 2011 obtívose a autorización establecida no artigo 14.3 da Lei orgánica 8/1980, do 22 de setembro, de financiamento das comunidades autónomas.
Por todo isto,
Artigo único.
Esta orde ten por obxecto realizar un novo tramo, por un importe nominal de 76 millóns de euros, da emisión de débeda pública da Comunidade Autónoma de Galicia que, baixo a forma de obrigacións da Xunta de Galicia, foi emitida o 11 de abril de 2005, ao tipo de xuro do 3,70% e amortización dunha soa vez á par, aos dez (10) anos da data de emisión (código ISIN ES0001352238).
A data de amortización e vencemento de cupóns, así como o tipo de xuro nominal anual e demais condicións deste novo tramo da emisión de débeda pública que autoriza a presente orde, serán as mesmas que se estableceron na Orde do 22 de marzo de 2005, pola que se establecen as condicións da emisión de obrigacións da Comunidade Autónoma de Galicia por importe de 200 millóns de euros (
Diario Oficial de Galicia
n.º 63, do 4 de abril de 2005), coas seguintes excepcións:
Importe nominal da emisión: setenta e seis (76) millóns de euros.
Data de emisión e desembolso do novo tramo: 5 de maio de 2011. Os valores que se emitan agregaranse á emisión anteriormente sinalada, tendo a consideración de ampliación daquela, coa cal se xestionarán como unha única emisión a partir da súa posta en circulación.
Cupón corrido: 0,242623% sobre o importe nominal da emisión.
Prezo de emisión excluíndo o cupón corrido: 91,00% sobre o importe nominal da emisión.
Prezo de emisión incluíndo o cupón corrido: 91,242623% sobre o importe nominal da emisión, libre de gastos para o subscritor.
Entidade colocadora:
Caja Madrid
.
Esta orde terá efectos desde o mesmo día da súa publicación no
Diario Oficial de Galicia
.
Santiago de Compostela, 3 de maio de 2011.
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría en Propulsión e Servizos do Buque.
Universidade da Coruña — III. Outras disposicións — 09/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de graduado ou graduada en Enxeñaría en Propulsión e Servizos do Buque, que quedará estruturado segundo consta no anexo.
A Coruña, 30 de marzo de 2011.
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría en Tecnoloxías Industriais.
Universidade da Coruña — III. Outras disposicións — 09/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de graduado ou graduada en Enxeñaría en Tecnoloxías Industriais, que quedará estruturado segundo consta no anexo.
A Coruña, 30 de marzo de 2011.
1. Estrutura das ensinanzas.
1.1. Distribución do plan de estudos en créditos ECTS.
Poderán obterse ata 6 créditos de materias optativas mediante la realización de prácticas en empresas. Seguiranse as normas da Universidade da Coruña para a realización destas prácticas en créditos ECTS. Cada mes a tempo completo computarase por 1,5 créditos ECTS. Estas prácticas realizaranse durante o cuarto curso.
Os estudantes poderán obter un recoñecemento de 6 créditos de materias optativas mediante a participación en actividades recollidas no artigo 12.8 do R.D. 1393/ 2007
1.2. Créditos de formación básica. Distribución en materias.
1.3. Plan de estudos resumido (por módulo).
1.4. Plan de estudos resumido por curso académico.
Primeiro curso
Segundo curso
Terceiro curso
Cuarto curso
Optativas
ACORDO do 6 de maio de 2011, da Xunta Electoral Provincial da Coruña, polo que se fai pública a comunicación da directora de Radio Nacional de España en Galicia en relación co acordo a que chegou este medio de comunicación cos representantes dos partidos Partido Popular, Partido dos Socialistas de Galicia-Partido Socialista Obrero Español e Bloque Nacionalista Galego para a celebración dun debate, o día 13 de maio de 2011, que tratará sobre financiamento dos concellos, e outro, o día 17 de maio de 2011, sobre infraestruturas galegas, entre candidatos ás alcaldías das principais cidades galegas. Os tres partidos designarán un candidato para cada un dos debates. Os debates emitiranse en Radio 5 das 9.15 ás 10.00 horas.
Xunta Electoral Provincial da Coruña — III. Outras disposicións — 10/05/2011

En cumprimento do disposto no punto 5.1 da Instrución 4/2011, da Xunta Electoral Central, sobre recursos contra os plans de cobertura informativa da campaña electoral, solicítase a publicación inmediata, no Diario Oficial de Galicia, da comunicación da directora de Radio Nacional de España en Galicia en relación coa emisión de dous debates, os días 13 e 17 de maio, entre candidatos das principais cidades galegas.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta xunta electoral provincial, sita no edificio da Audiencia Provincial, planta primeira, r/ Capitán Juan Varela, s/n, desta cidade da Coruña, no prazo preclusivo dun día desde a publicación deste acordó, para que poidan formular as reclamacións ou recursos que xulguen oportunos.
A Coruña, 6 de maio de 2011.
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría Eléctrica.
Universidade da Coruña — III. Outras disposicións — 10/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o art. 35.4 da Lei orgánica 6/2001, de Universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de graduado ou graduada en Enxeñaría Eléctrica, que quedará estruturado segundo consta no anexo.
A Coruña, 30 de marzo de 2011.
1. Estrutura das ensinanzas.
1.1. Distribución do plan de estudos en créditos ECTS.
As materias optativas cursaranse nos dous últimos cursos. Os estudantes poderán obter un recoñecemento de 6 créditos de materias optativas mediante a participación en actividades recollidas no artigo 12.8 do Real decreto 1393/2007.
Ademais, poderán obterse ata 6 créditos de optativas mediante a realización de prácticas en empresas. O recoñecemento en créditos destas prácticas farase atendendo, como mínimo, aos seguintes criterios: establécese un mínimo de 150 horas (que corresponde aproximadamente a un mes a tempo completo) cunha equivalencia de 3 créditos ECTS, farase unha correspondencia lineal de tal xeito que a 300 horas lles corresponda o máximo de 6 créditos ECTS.
1.2. Créditos de formación básica. Distribución en materias.
1.3. Plan de estudos resumido (por módulo).
1.4.Plan de estudios resumido por curso académico.
Primeiro curso.
Segundo curso.
Tercer curso.
Cuarto curso.
Optativas terceriro curso.
Optativas cuarto curso.
CORRECCIÓN de erros. Resolución do 27 de decembro de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras do Programa do Igape de bolsas de formación en promoción exterior, cofinanciadas polo Fondo Social Europeo, no marco do Programa operativo FSE Galicia 2007-2013 e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 10/05/2011

Advertidos erros na referida resolución, publicada no DOG n.º 1, do 3 de xaneiro de 2011, cómpre facer as seguintes correccións:
Na páxina 40, no punto primeiro, onde di:
“Primeiro.-Publicar as bases reguladoras (…), no marco do Programa operativo FSE Galicia 2007-2013, eixe 4, tema prioritario 4.80, (…)”.
Debe dicir:
“Primeiro.- Publicar as bases reguladoras (…), no marco do Programa operativo FSE Galicia 2007-2013, eixe 1, tema prioritario 1.62, (…)”.
Na páxina 41, no artigo 2, punto 2, onde di:
“2.2. As axudas previstas nestas bases están cofinanciadas nun 80% polo Fondo Social Europeo no marco do Programa operativo FSE Galicia 2007-2013, eixe 4, tema prioritario 4.80, (…)”
Debe dicir:
“2.2. As axudas previstas nestas bases están cofinanciadas nun 80% polo Fondo Social Europeo no marco do Programa operativo FSE Galicia 2007-2013, eixe 1, tema prioritario 1.62, (…)”
Na páxina 51, substitúese o anexo I polo que se publica con esta corrección de erros.
CORRECCIÓN de erros. Resolución do 17 de marzo de 2011 pola que se anuncia procedemento aberto para a contratación de servizos de publicidade.
Instituto Galego de Promoción Económica — III. Outras disposicións — 10/05/2011

Advertido erro na referida resolución, publicada no DOG n.º 77, do 19 de abril de 2011, cómpre facer a seguinte corrección:
Na páxina 6.993 no número 9 d) segundo parágrafo, onde di: “Mesa C (apertura de propostas económicas así como orzamento detallado para cada un dos proxectos-modelos) día 11-6-2011 ás 10.30 h”, debe dicir: “Mesa C (apertura de propostas económicas así como orzamento detallado para cada un dos proxectos-modelos) día 14-6-2011 ás 10.30 h”.
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría Electrónica Industrial e Automática.
Universidade da Coruña — III. Outras disposicións — 10/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o art. 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de graduado ou graduada en Enxeñaría Electrónica Industrial e Automática, que quedará estruturado segundo consta no anexo.
A Coruña, 30 de marzo de 2011.
As materias optativas cursaranse nos dous últimos cursos. Os estudantes poderán obter un recoñecemento de 6 créditos de materias optativas mediante a participación en actividades recollidas no artigo 12.8 do RD 1393/2007.
Ademais, poderán obterse ata 6 créditos de optativas mediante a realización de prácticas en empresas. O recoñecemento en créditos destas prácticas farase atendendo, como mínimo, aos seguintes criterios: establécese un mínimo de 150 h (que corresponde aproximadamente a un mes a tempo completo) cunha equivalencia de 3 créditos ECTS, farase unha correspondencia lineal de tal xeito que a 300 h lles corresponda o máximo de 6 créditos ECTS.
1.1.3. Plan de estudos resumido (por módulo).
CORRECCIÓN de erros. Orde do 15 de abril de 2011 pola que se aproba o plan de prioridades de inspección sanitaria para o trienio 2011-2013.
Consellería de Sanidade — III. Outras disposicións — 10/05/2011

Advertido erro na publicación da orde, publicada no Diario Oficial de Galicia número 82, do 28 de abril de 2011, cómpre efectuar as oportunas correccións:
No anexo, Plan de prioridades de inspección sanitaria para o trienio 2011-2013, II. Programa especial de inspección e control da incapacidade temporal, no punto 1, onde di: “Colaboración no control dos procesos de IT en empregados públicos con adscrición ao réxime especial de Seguridade Social de funcionarios públicos do Estado, xestionado por Muface ou Muxexu”, debe dicir: “Colaboración no control dos procesos de IT en empregados públicos con adscrición ao réxime especial de Seguridade Social de funcionarios públicos da Comunidade Autónoma de Galicia, xestionado por Muface ou Muxexu”.
CORRECCIÓN de erros. Resolución do 28 de marzo de 2011 pola que se convocan as subvencións, en réxime de concorrencia competitiva, dirixidas ás comunidades de propietarios para a reparación, rehabilitación e adaptación de edificios de vivendas de protección oficial de promoción pública.
Consellería de Medio Ambiente, Territorio e Infraestruturas — III. Outras disposicións — 10/05/2011

Advertidos erros na citada resolución, publicada no Diario Oficial de Galicia n.º 64, do 31 de marzo de 2011, cómpre facer as seguintes correccións:
Na páxina 5.708, no artigo 4.1, onde di: “que se inclúe como anexo da Orde reguladora do 19 de setembro de 2008”, debe dicir: “que se inclúe como anexo da citada resolución”.
Xuntar á citada resolución o seguinte anexo I.
Como consecuencia do anterior, o prazo de presentación de solicitudes rematará logo do transcurso de dous meses contados dende o día seguinte ao de publicación deste anuncio no Diario Oficial de Galicia.
As solicitudes que se presentasen con anterioridade á publicación deste anuncio serán admitidas para a súa tramitación.
RESOLUCIÓN do 18 de abril de 2011, da Dirección Xeral de Política Financeira e Tesouro, pola que se aproban os modelos de información das/dos mediadores de seguros e reaseguros privados da Comunidade Autónoma de Galicia.
Consellería de Facenda — III. Outras disposicións — 09/05/2011

O 26 de febreiro de 2009 publicouse no
Diario Oficial de Galicia
a Orde do 10 de febreiro de 2009 sobre os libros rexistro e o deber de información das/dos mediadoras/es de seguros e reaseguros privados da Comunidade Autónoma de Galicia.
A citada norma substituíu a Orde do 17 de xuño de 2005, modificando os modelos contidos no seu anexo para adaptalos aos cambios introducidos pola Lei 26/2006, do 17 de xullo, de mediación de seguros e reaseguros privados, así como establecendo a obrigatoriedade de presentación por medios telemáticos da documentación que os mediadores inscritos no Rexistro Administrativo Especial de Mediadores de Seguros, Corredores de Reaseguros e dos seus altos cargos na Comunidade Autónoma de Galicia deben subministrar a esta dirección xeral, de conformidade co disposto no artigo 5.2 do Decreto 298/2008, do 18 de decembro, polo que se regulan as competencias da Comunidade Autónoma de Galicia en materia de mediación de seguros e reaseguros privados.
A disposición derradeira da citada Orde do 10 de febreiro de 2009 habilita o director xeral con competencias en materia de supervisión de seguros para ditar cantas disposicións sexan necesarias para o desenvolvemento e execución da orde e, en particular, para realizar as modificacións que resulten necesarias nos modelos de documentación anual dos mediadores de seguros contidos nos anexos da citada disposición.
O Real decreto 764/2010, do 11 de xuño, polo que se desenvolve a Lei 26/2006, do 17 de xullo, de mediación de seguros e reaseguros privados en materia de información estatístico-contable e do negocio, e de competencia profesional, amplía a información que os mediadores de seguros están obrigados a proporcionar á Administración competente, tendo a consideración de lexislación básica ao abeiro do disposto na súa disposición derradeira primeira.
Por todo o anterior, de acordo coa habilitación de desenvolvemento establecida na disposición derradeira da mencionada Orde do 10 de febreiro de 2009,
Primeiro. Modifícanse os modelos de información dos mediadores de seguros e reaseguros privados inscritos no Rexistro Administrativo Especial de Mediadores de Seguros, Corredores de Reaseguros e dos seus altos cargos na Comunidade Autónoma de Galicia contidos nos anexos da orde da Consellería de Economía e Facenda do 10 de febreiro de 2009, que son substituídos polos seguintes:
Segundo. Ordénase a publicación dos novos modelos no
Diario Oficial de Galicia.
Santiago de Compostela, 18 de abril de 2011
RESOLUCIÓN do 14 de abril de 2011 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2010.
Consellería de Facenda — III. Outras disposicións — 09/05/2011

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por el Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2010, que figuran como anexo a esta resolución.
Santiago de Compostela, 14 de abril de 2011.
ANEXO de situación de créditos do orzamento corrente de 2010
Ata o: 31-12-2010
Resumo xeral por seccións
Resumo xeral por capítulos
Execución orzamentaria (exercicio corrente)
Correspondente ao ano 2010
Ata o: 31-12-2010
Resumo xeral por seccións
RESOLUCIÓN do 6 de abril de 2011 pola que se lles da publicidade ás axudas concedidas ao abeiro da Orde do 8 de setembro de 2008 (Diario Oficial de Galicia número 178, do 15 de setembro), da Orde do 4 de agosto de 2009 (Diario Oficial de Galicia número 158, do 13 de agosto) e da Orde do 9 de xuño de 2010 (Diario Oficial de Galicia número 123, do 30 de xuño) polas que se establecen as bases reguladoras para a concesión, en réxime de concorrencia competitiva, de axudas en materia de traballo en igualdade das mulleres de Galicia para os anos 2008, 2009 e 2010 respectivamente.
Consellería de Traballo e Benestar — III. Outras disposicións — 09/05/2011

O artigo 18.5 da Orde do 8-9-2008 e o artigo 15.1 da Orde do 4-8-2009 e da Orde do 9-6-2010 reguladoras das axudas dispoñen: «... a consellería publicará as subvencións concedidas ao abeiro desta orde no
Diario Oficial de Galicia
, na páxina web oficial e nos rexistros públicos referidos...».
De acordo co exposto,
Ordenar a publicación no
Diario Oficial de Galicia
das subvencións concedidas con cargo ás seguintes aplicacións orzamentarias:
–Orde do 8-9-2008.
16.04.324A 474.1-Liña I: axudas para a implantación de plans de igualdade.
16.04.324A 771.0-Liña II: axudas para actuacións tendentes á eliminación da infrarrepresentación feminina nos ámbitos laborais ocupados predominantemente por homes.
16.04.324A 474.2-Liña III: axudas para o fomento de plans de programación do tempo na cidade.
–Orde do 4-8-2009.
16.04.324A 474.1-Liña I: axudas para a implantación de plans de igualdade.
16.04.324A 771.0-Liña II: axudas para actuacións tendentes á eliminación da infrarrepresentación feminina nos eidos laborais ocupados predominantemente por homes.
16.04.324A 771.1-Liña III: axudas para favorecer a conciliación da vida familiar e laboral.
–Orde do 9-6-2010.
12.03.324A.474.1-Liña I: axudas para a implantación de plans de igualdade.
12.03.324A.771.0-Liña II: axudas para actuacións tendentes á eliminación da infrarrepresentación feminina nos eidos laborais ocupados predominantemente por homes.
12.03.324A.771.1-Liña III: axudas para favorecer a conciliación da vida familiar e laboral.
Santiago de Compostela, 6 de abril de 2011.
RESOLUCIÓN do 14 de abril de 2011, da Secretaría Xeral para o Deporte, pola que se procede ao recoñecemento da modalidade deportiva de Orientación no ámbito da Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 05/05/2011

Vista a solicitude presentada en data do 4 de abril de 2011 por Alberto Arufe Varela, presidente da
Asociación Galega de Clubes de Orientación
, inscrita co n.º 5242 no Rexistro de Asociacións Deportivas e Deportistas de Galicia.
Vista a existencia da correspondente Federación Internacional de Orientación (IOF) recoñecida polo Comité Olímpico Internacional no ano 1977.
Vista a existencia da Federación Española de Orientación (FEDO) recoñecida polo Consello Superior de Deportes no ano 2003, o que supuxo o recoñecemento implícito da modalidade deportiva da Orientación por parte do Consello Superior de Deportes, recoñecemento que xa supuxo o exame das condicións, criterios e parámetros técnico-deportivos necesarios para que a citada actividade poida obter o status de modalidade deportiva.
Visto que a orientación non aparece incardinada como especialidade en ningunha federación deportiva galega.
Vista a implantación real da modalidade deportiva en Galicia, cun elevado número de practicantes na nosa comunidade.
Visto o artigo 10 da Lei 11/1997, xeral do deporte de Galicia, que establece: «Será tamén competencia exclusiva da Administración autonómica o recoñecemento de modalidades deportivas».
Primeiro. Recoñecer como modalidade deportiva en Galicia a Orientación e autorizar a inscrición da citada modalidade no Rexistro de Asociacións Deportivas e Deportistas de Galicia da Xunta de Galicia.
Segunda. Ordenar a publicación desta resolución no
Diario Oficial de Galicia
para xeral coñecemento de todos os interesados.
A presente resolución esgota a vía administrativa podendo interpoñer contra ela recurso potestativo de reposición ante o mesmo órgano que a ditou no prazo dun mes ou interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación desta no
Diario Oficial de Galicia
(artigos 116 e 117 da Lei 4/1999, do 6 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común).
Santiago de Compostela, 14 de abril de 2011.
CORRECCIÓN de erros. Decreto 74/2011, do 14 de abril, polo que se regula a formación permanente do profesorado que imparte as ensinanzas establecidas na Lei orgánica de educación (LOE), en centros educativos sostidos con fondos públicos da Comunidade Autónoma de Galicia.
Consellería de Educación e Ordenación Universitaria — I. Disposicións xerais — 11/05/2011

Advertido erro no devandito decreto publicado no
Diario Oficial de Galicia
n.º 88, do venres, 6 de maio de 2011, cómpre facer a seguinte corrección:
No sumario e na páxina 7.921 o dito decreto sae publicado baixo a epígrafe da Consellería de Presidencia, Administracións Públicas e Xustiza cando debería saír baixo a epígrafe da Consellería de Educación e Ordenación Universitaria.
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría Mariña.
Universidade da Coruña — III. Outras disposicións — 06/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de graduado ou graduada en Enxeñaría Mariña, que quedará estruturado segundo consta no anexo.
A Coruña, 30 de marzo de 2011.
CORRECCIÓN de erros.-Resolución do 29 de marzo de 2011 pola que se lles dá publicidade ás subvencións concedidas ao abeiro da Orde do 2 de marzo de 2010 (Diario Oficial de Galicia número 47, do 10 de marzo), pola que se regula a concesión de subvencións aos concellos de Galicia para a redacción de instrumentos de planeamento urbanístico durante o ano 2010.
Consellería de Medio Ambiente, Territorio e Infraestruturas — III. Outras disposicións — 06/05/2011

Advertido erro na relación de concellos beneficiarios e importes totais concedidos da resolución pola que se lles dá publicidade ás subvencións concedidas ao abeiro da Orde do 2 de marzo de 2010 (DOG n.º 47, do 10 de marzo), pola que se regula a concesión de subvencións aos concellos de Galicia para a redacción de instrumentos de planeamento urbanístico durante o ano 2010, publicada no
Diario Oficial de Galicia
n.º 80, do 26 de abril de 2010, procede a seguinte corrección:
Onde di:
Debe dicir:
Decreto 76/2011, do 5 de maio, polo que se nomean o presidente e os vogais do Consello Galego da Competencia.
Consellería de Presidencia, Administracións Públicas e Xustiza — II. Autoridades e persoal — 06/05/2011

En virtude do establecido nos artigos 4.13 e 34.2 da Lei 1/1983, do 22 de febreiro, reguladora da Xunta e da súa Presidencia, e nos artigos 19.1 e 22.3 da Lei 1/2011, do 28 de febreiro, reguladora do Consello Galego da Competencia, por proposta da conselleira de Facenda e logo de deliberación do Consello da Xunta de Galicia na súa reunión do día cinco de maio de dous mil once,
Artigo 1.
Nomear a Francisco Hernández Rodríguez presidente do Consello Galego da Competencia.
Artigo 2.
Nomear a Alfonso Vez Pazos e Fernando García Cachafeiro vogais do Consello Galego da Competencia.
Santiago de Compostela, cinco de maio de dous mil once.
RESOLUCIÓN do 30 de marzo de 2011 pola que se publica o plan de estudos de graduado ou graduada en Enxeñaría Mecánica.
Universidade da Coruña — III. Outras disposicións — 06/05/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o artigo 35.4 da Lei orgánica 6/2001, de Universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de graduado ou graduada en Enxeñaría Mecánica, que quedará estruturado segundo consta no anexo.
A Coruña, 30 de marzo de 2011.
Poderán obterse ata 6 créditos de materias optativas mediante a realización de prácticas en empresas. Seguiranse as normas da Universidade da Coruña para a realización destas prácticas en créditos ECTS. Cada mes a tempo completo computarase por 1,5 créditos ECTS, Estas prácticas realizaranse durante o cuarto curso Os estudantes poderán obter un recoñecemento de 6 créditos de materias optativas mediante a participación en actividades recollidas no artigo 12.8 do R.D 1393 /2007
Decreto 75/2011, do 5 de maio, polo que se dispón o cesamento do presidente e dos vogais do Tribunal Galego de Defensa da Competencia.
Consellería de Presidencia, Administracións Públicas e Xustiza — II. Autoridades e persoal — 06/05/2011

En virtude do establecido nos artigos 4.13 e 34.2 da Lei 1/1983, do 22 de febreiro, reguladora da Xunta e da súa Presidencia, e na disposición transitoria terceira da Lei 1/2011, do 28 de febreiro, reguladora do Consello Galego da Competencia, por proposta da conselleira de Facenda e logo de deliberación do Consello da Xunta de Galicia na súa reunión do día cinco de maio de dous mil once,
Artigo 1.
Que cese como presidente do Tribunal Galego de Defensa da Competencia Francisco Hernández Rodríguez.
Artigo 2.
Que cesen como vogais do Tribunal Galego de Defensa da Competencia Alfonso Vez Pazos e Fernando Varela Carid.
Santiago de Compostela, cinco de maio de dous mil once.
RESOLUCIÓN do 4 de maio de 2011 pola que se fai pública a ampliación do límite de crédito dispoñible para o ano 2011 das axudas para os proxectos iniciativas abertas de difusión (procedemento IG114), convocadas mediante Resolución do 19 de xaneiro de 2011 (Diario Oficial de Galicia n.º 14, do 21 de xaneiro).
Instituto Galego de Promoción Económica — III. Outras disposicións — 12/05/2011

Mediante Resolución do 15 de abril de 2010 procedeuse á publicación das bases reguladoras das axudas do Igape aos proxectos colectivos empresariais cofinanciados co Fondo Social Europeo no marco do Programa operativo FSE Galicia 2007-2013 (DOG n.º 73, do 20 de abril de 2010), as cales foron modificadas mediante Resolución do 10 de xaneiro de 2011 (DOG n.º 11, do 18 de xaneiro).
Posteriormente, mediante Resolución do 19 de xaneiro de 2011 procedeuse á súa convocatoria para o exercicio 2011, en réxime de concorrencia competitiva e trámite anticipado de gasto (DOG n.º 14, do 21 de xaneiro).
No seu punto cuarto establécese a súa dotación orzamentaria, así como que o director xeral do Igape poderá ampliar o crédito e modificar a partida orzamentaria, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
Na súa virtude e de conformidade coas facultades que teño conferidas,
Único. Amplíase en 125.000 euros para o exercicio 2011 o crédito establecido na partida orzamentaria 02.02-E4/10/02-651800 para as axudas aos proxectos iniciativas abertas de difusión (procedemento IG114), convocadas mediante Resolución do 19 de xaneiro de 2011 (DOG n.º 14, do 21 de xaneiro).
Santiago de Compostela, 4 de maio de 2011.
RESOLUCIÓN do 30 de marzo pola que se publica o plan de estudos de graduado ou graduada en Arquitectura.
Universidade da Coruña — III. Outras disposicións — 12/05/2011

Tras obter a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e acordado o carácter oficial do título polo Consello de Ministros do 11 de febreiro de 2011 (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co que dispón o artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de graduado ou graduada en Arquitectura, que quedará estruturado segundo consta no anexo.
A Coruña, 30 de marzo de 2011.
RESOLUCIÓN do 4 de maio de 2011, pola que se fai pública a ampliación do límite de crédito dispoñible para o ano 2011 das axudas do Instituto Galego de Promoción Económica (Igape) para facilitar a análise empresarial das empresas galegas cara ao acceso ao mercado alternativo bolsista (MAB), convocadas mediante Resolución do 17 de decembro de 2010 (Diario Oficial de Galicia número 5, do 10 de xaneiro).
Instituto Galego de Promoción Económica — III. Outras disposicións — 12/05/2011

Mediante Resolución do 11 de maio de 2010 (DOG nº 96, do 24 de maio) procedeuse á publicación das bases reguladoras das axudas do Instituto Galego de Promoción Económica para facilitar a análise empresarial das empresas galegas cara ao acceso ao mercado alternativo bolsista (MAB).
Posteriormente, mediante Resolución do 17 de decembro de 2010 (DOG nº 5, do 10 de xaneiro) procedeuse á convocatoria para o exercicio 2011, en réxime de concorrencia competitiva e trámite anticipado de gasto, das axudas do Instituto Galego de Promoción Económica para facilitar a análise empresarial das empresas galegas cara ao acceso ao mercado alternativo bolsista (MAB).
No seu punto cuarto establécese a súa dotación orzamentaria, así como que o director xeral do Igape poderá ampliar o crédito e modificar a partida orzamentaria, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e tentando dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
Por todo o anterior, e en virtude das facultades que teño conferidas
Único. Amplíase en 113.000 € para o exercicio 2011 o crédito establecido na partida orzamentaria E4/10/03-651700 para as axudas do Instituto Galego de Promoción Económica para facilitar a análise empresarial das empresas galegas cara ao acceso ao mercado alternativo bolsista (MAB), convocadas mediante Resolución do 17 de decembro de 2010 (DOG nº 5, do 10 de xaneiro).
Santiago de Compostela, 4 de maio de 2011.
ORDE do 1 de abril de 2011 pola que se autoriza o cambio de denominación do centro público integrado de Maside na provincia de Ourense.
Consellería de Educación e Ordenación Universitaria — III. Outras disposicións — 12/05/2011

De conformidade co previsto no artigo 1.2 do Regulamento orgánico dos centros públicos integrados, aprobado polo Decreto 7/1999, do 7 de xaneiro, DOG do 26 de xaneiro, por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Ourense.
Concello: Maside.
Código: 32006929.
Denominación anterior: Centro Público Integrado de Maside.
Nova denominación: Centro Público Integrado Terras de Maside.
Santiago de Compostela, 1 de abril de 2011.
ORDE do 5 de maio de 2011, pola que se amplía a dotación orzamentaria para a concesión das axudas para o fomento da utilización de maquinaria e equipamentos agrarios en réxime asociativo en Galicia convocadas pola Orde do 10 de febreiro de 2011.
Consellería do Medio Rural — III. Outras disposicións — 13/05/2011

Pola Orde do 10 de febreiro de 2011 (DOG n.º 32, do 16 de febreiro) e a corrección de erros (DOG n.º 66, do 4 de abril) establecéronse as bases e convocáronse para o ano 2011 as axudas para o fomento da utilización de maquinaria e equipamentos agrarios en réxime asociativo en Galicia.
No artigo 27. Financiamento, relativo ao financiamento destas axudas, detállanse as aplicacións orzamentarias e o importe económico previsto para elas, así como a posibilidade de incrementar a cantidade fixada anteriormente, de acordo co establecido no número 2 do artigo 30 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, e de acordo co establecido no artigo 30.1.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro (DOG n.º 23, do 21 de marzo), reguladora da Xunta e da súa presidencia,
Artigo único.
Amplíase para o ano 2011 a dotación orzamentaria que se recolle na Orde desta consellería do 10 de febreiro de 2011 (
Diario Oficial de Galicia
n.º 32, do 16 de febreiro), pola que se convocan para o ano 2011 as axudas para o fomento da utilización de maquinaria e equipamentos agrarios en réxime asociativo en Galicia, nos seguintes importes e aplicacións dos orzamentos da Comunidade Autónoma de Galicia para 2011.
Disposición adicional única.
O incremento de crédito previsto no artigo único non afecta o prazo que se establece para a presentación de solicitudes de axuda na devandita Orde do 10 de febreiro de 2011.
Disposición derradeira.
Esta orde entrará en vigor o mesmo dia da súa publicación no
Diario Oficial de Galicia
Santiago de Compostela, 5 de maio de 2011.
RESOLUCIÓN do 13 de abril de 2011, do tribunal designado para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros, pola que se fai pública a data, a hora e o lugar de realización dos exercicios.
Consellería de Medio Ambiente, Territorio e Infraestruturas — III. Outras disposicións — 12/05/2011

En sesión do 13 de abril de 2011, o tribunal designado pola resolución da Dirección Xeral de Mobilidade do 24 de xaneiro de 2011 para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros,
Primeiro. Os exercicios da primeira convocatoria do ano 2011 das probas de constatación da capacitación profesional para o exercicio de actividades de transporte terán lugar o 28 de maio de 2011 no Pazo de Congresos e Exposicións de Galicia (rúa Miguel Ferro Caaveiro s/n, San Lázaro, Santiago de Compostela).
Segundo. Os/as aspirantes que fosen admitidos/as para a realización das probas serán citados/as en chamamento único segundo a seguinte distribución:
a) Transporte interior e internacional de mercadorías: todos eles/as ás 9.00 horas.
b) Transporte interior e internacional de viaxeiros: todos eles/as ás 16.00 horas.
Terceiro. Os/as aspirantes deberán presentarse provistos/as de DNI en vigor ou doutro documento fidedigno acreditativo da súa identidade, a xuízo do tribunal, tamén en vigor; a súa falta dará lugar á non-admisión do/a aspirante á realización das probas. Recoméndase igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e goma de borrar para realizar o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizar as operacións matemáticas que resulten necesarias.
Cuarto. Non se permitirá o acceso e tenza no recinto onde se realizarán os exercicios de teléfonos móbiles, axendas ou demais dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento do que se poida valer o/a aspirante para auxiliarse na realización das probas.
Advírtese que non haberá servizo de recollida de teléfonos móbiles.
Santiago de Compostela, 13 de abril de 2011.